cyanic-selkie/wikianc huggingface dataset:
Peter Sauber
Sauberin perustama talli pääsi Formula 1 -kisoihin vuonna 1993. Vuonna 2005 BMW osti tallin. Sauber jätti johtajan paikan, mutta jatkoi tallin neuvonantajana. Kun BMW päätti lopettaa kilpailemisen Formula 1 -sarjassa kauden 2010 jälkeen, Sauber osti tallin takaisin itselleen.
Lokakuussa 2012 Sauber siirtyi pois tallin päivittäisistä johtotehtävistä, mutta jatkaa hallituksen puheenjohtajana.
Hohhot
Hohhot on Kiinassa sijaitsevan Sisä-Mongolian autonomisen alueen pääkaupunki. Sen nimi kirjoitetaan joskus myös Huhehot. Nimi tarkoittaa mongolin kielellä "sinistä kaupunkia". Hohhot perustettiin 1500-luvulla ja se valittiin Sisä-Mongolian pääkaupungiksi vuonna 1954. Tämä 2,867 miljoonan asukkaan (2010) prefektuuritason kaupunki sijaitsee noin 410 kilometriä Pekingistä länteen.
Historia
Hohhot perustettiin vuonna 1577 ja se oli alun perin vain yksi useista Altan-kaanin Tümedin tasangolle perustamista pienistä kaupungeista. Altan-kaani ja hänen seuraajansa rakennuttivat kaupunkiin useita temppeleitä ja pienen linnoituksen pohjoiseen kaupungin rakennetusta alueesta. Linnoitus ja temppelit muodostivat Hohhotin vanhankaupungin eli Yuquanin kaupunginosan. Linnoituksen ulkopuolelle asettui hui-kiinalaisia kauppiaita ja vuonna 1693 he rakennuttivat itselleen moskeijan muodostaen hui-kiinalaisten kaupunginosan. 1700- ja 1800-luvuilla Hohhot oli Ulko-Mongoliaan suuntautuvan karavaanikaupan keskus. Vuosien 1735 ja 1739 välillä Qing-dynastia rakennutti kaupungista noin kolme kilometriä koilliseen suuren varuskuntakaupungin nimeltä Suiyuan. Kaupungit yhdistettiin vuonna 1913 nimellä Guisui.
Anthony Davidson
Anthony Denis Davidson (s. 18. huhtikuuta 1979 Hemel Hempstead, Englanti, Iso-Britannia) on entinen brittiläinen autourheilija. Hän voitti Sebringin 12 tunnin ajon vuonna 2010. Hän sijoittui neljänneksi Le Mansin 24 tunnin ajossa vuonna 2011.
Hohhot
Historia
Vaikka alun perin kaupungille tärkeä karavaanikauppa lopulta näivettyikin, kaupungista tuli Suiyuan-nimisen osia eteläisestä Sisä-Mongoliasta käsittäneen alueen ja sittemmin provinssin keskus. 1921 ja 1922 kaupunkiin tulivat rautatiet, sähkö- ja puhelinyhteydet. Nykyisen nimensä kaupunki sai virallisesti Japanin miehitettyä alueen vuonna 1937. Kaupunki toimi Demchugdongrubin hallitseman japanilaisen Sisä-Mongolian nukkehallinnon pääkaupunkina. Japanin hävittyä sodan ja Kiinan kommunistien otettua vallan kaupunki tunnettiin jälleen nimellä Guisui ja provinssi nimellä Suiyuan. Suiyuan liitettiin vastaperustettuun Sisä-Mongolian autonomiseen alueeseen vuonna 1954 ja kaupungin nimi muutettiin jälleen Hohhotiksi 25. huhtikuuta sen tullessa alueen pääkaupungiksi.
Anthony Davidson
Vuonna 1987 hän aloitti karting-uransa. Kart-urallansa hän ajoi kartingia Britannian, Euroopan ja Pohjois-Amerikan sarjoissa. Hän siirtyi autoihin vuonna 1999, jolloin hän voitti Britannian Formula Ford -talvisarjan mestaruuden. Vuonna 2000 Davidson voitti Formula Ford Festival World Cup -kilpailun ja sijoittui kolmanneksi Britannian Formula Ford -sarjassa. Hän voitti McLaren Autosport BRDC Award -palkinnon 2000. Samana vuonna hän voitti FIA European Formula 3 Cupin mestaruuden ja sijoittui kolmanneksi Masters of Formula 3 -kilpailussa ja toiseksi Britannian F3-sarjassa.
Davidson työskenteli Toyotan tehdaskuljettajana FIA World Endurance Championship -sarjassa kauden 2021 Bahrainin 8 tunnin ajoon saakka, kunnes ilmoitti lopettavansa kilpa-ajajan uransa kyseiseen kilpailuun. Hän työskentelee Mercedes AMG Petronas F1 -tallin simulaattoriajajana ja myös englantilaisen Sky Sports F1 HD televisiokanavan F1-analyytikkona.
Hohhot
Talous
Hohhot on Sisä-Mongolian kolmanneksi suurin talousalue Baotoun ja Ordosin jälkeen. Vuonna 2012 Hohhotin bruttokansantuote oli 247,56 miljardia renminbiä, eli noin 15 % Sisä-Mongolian koko bruttokansantuotteesta. Kuusi Hohhotin suurinta teollisuusalaa ovat meijerit, sähköntuotanto, sähkötekniikka, lääketeollisuus, kemiallinen metallurgia ja koneteollisuus. Hohhotia kotipaikkanaan pitävä Yili Group on Kiinan suurin maitotuotteiden valmistaja ja China Mengniu Dairy toiseksi suurin samalla alalla.
Anthony Davidson
Formula 1 -ura
Davidson testasi BAR-tallin autoa kaudella 2001. Hän ajoi ensimmäiset Formula 1 -kilpailunsa Minardin ratissa kaudella 2002. Hän korvasi kilpailuissa tallin Alex Yoongin, joka oli sivussa aikaisempien kisojen karsiutumisien johdosta. Davidson ei vakuuttanut kilpailuissa eikä saanut kilpakuljettajan paikkaa seuraavaksi kaudeksi, joten hänen oli tyydyttävä testikuljettajan paikkaan BAR-tallissa. Kun tallin toinen testikuljettaja Takuma Satō sai kilpakuljettajan paikan kauden 2003 viimeisessä osakilpailussa, tuli Davidsonista tallin kolmas kuljettaja.
Hohhot
Hallinnollinen jako
Piirikuntatasolla Hohhot jaetaan yhdeksään osaan seuraavasti:
Väestö
Suurin osa Hohhotin asukkaista on han-kiinalaisia. Mongolit ovat vähemmistö, ja muita vähemmistöjä ovat esimerkiksi hui-kiinalaiset ja mantšut. Vuonna 1990 Hohhotissa oli yhteensä 1 441 641 asukasta ja heistä 132 659 oli mongoleja. Hohhot on Sisä-Mongolian koulutuksen ja terveydenhuollon keskus. Alueen ylemmistä oppilaitoksista 80 % sijaitsee Hohhotissa.
Anthony Davidson
Kaudet 2004–2006
thumb|250px|Davidson Yhdysvaltain GP:n perjantain harjoituksissa 2006 Kaudella 2004 Davidson oli BAR-tallin kolmas kuljettaja ja ajoi tallin kolmatta autoa perjantain ensimmäisissä harjoituksissa. Kaudella 2005 Davidson ajoi yhden kisan tuuraten Takuma Satōa Malesian GP:ssä, mutta joutui keskeyttämään tekniseen vikaan jo kilpailun alkukierroksilla. Kaudella 2006 Davidson toimi Hondan testikuljettajana.
Kaudet 2007–2008
thumb|250px|Davidson [[Britannian Grand Prix 2007|Britanniassa 2007]] Kausi 2007 oli Davidsonin ensimmäinen täysi kausi F1-sarjassa. Hän ei yltänyt kauden aikana kisassa kertaakaan kahdeksan parhaan joukkoon ja jäi siten pisteittä. Davidson jatkoi Super Agurin toisena kilpakuljettajana myös kaudella 2008. Talli kuitenkin kärsi isoista talousvaikeuksista ja sulki lopulta talousvaikeuksien takia ovensa Espanjan GP:n jälkeen, jolloin Davidson jäi ilman ajopaikkaa. Myöhemmin Davidson toimi Hondan ja Brawn GP:n testikuljettajana. Hän toimi myös BBC Radio 5 Live kanavan kommentaattorina. Davidson yritti paluuta F1-sarjaan kaudelle 2011 Virgin ja Lotus-talleissa, mutta ei saanut kilpakuljettajan paikkaa. Hän toimi kaudella Mercedeksen testikuljettajana.
Welcome to Sky Valley
Welcome to Sky Valley on Kyussin kolmas studio-albumi. Se julkaistiin 28. kesäkuuta 1994. Vaikka albumista käytetään tavallisimmin nimitystä Welcome to Sky Valley tai Sky Valley, se on viralliselta nimeltään sama kuin bändin itsensä nimi, eli Kyuss.
Albumi oli ensimmäinen basisti Scott Reederin kanssa. Reeder korvasi Nick Oliverin vuonna 1993 ennen albumin nauhoituksia. Albumilla bassokitaraa soitettiin ensimmäistä kertaa hieman perinteisemmin, sillä edellisillä albumeilla Oliveri oli soittanut hieman Lemmy Kilmister -vaikutteisesti, valikoivasti ja käyttäen bassoa enemmän komppikitarana. Tämä oli myös viimeinen albumi Brant Bjorkin kanssa, joka liittyi myöhemmin Fu Manchuun.
Konserteissa Tool -yhtye on soittanut coverina kappaleen "Demon Cleaner", usein yhdessä Kyuss -basisti Scott Reederin kanssa.
Albumilla jäivät vähemmälle vihaiset ja riffipohjaisemmat kappaleet, mutta albumilla on otettu vaikutteita psykedeelisestä rockista.
Kappalelista
Useimmilla albumin versioilla raidat on yhdistetty ja niistä on muodostettu neliraitainen albumi. Tämä tehtiin siksi, että kuuntelija kokisi albumin kokonaisena albumina, eikä kokoelmana kappaleita erikseen.
Neliraitaisen version kappalelista:
Félix Savón
Savón voitti raskaansarjan (alle 91 kg) olympiakullan kolmissa olympialaisissa peräkkäin vuosina 1992–2000. Savónin lisäksi kolmeen nyrkkeilykultaan on yltäneet vain László Papp ja Teófilo Stevenson. Savón ei päässyt kilpailemaan Soulin olympialaisissa 1988, kun Kuuba boikotoi kisoja. Hänen kerrotaan otelleen 1980-luvulla alkaneen uransa aikana 582 ottelua, joista hän useimpien tietolähteiden mukaan hävisi vain 19.
Savón voitti kuusi maailmanmestaruutta (1986, 1989, 1991, 1993, 1995 ja 1997). Vuoden 1997 loppuottelussa Budapestissa hän hävisi Uzbekistanin Ruslan Tšagajeville mutta tämä menetti myöhemmin maailmanmestaruuden Savónille, kun selvisi, että Tšagajev oli otellut ammattilaisena ennen MM-kisoja. Vuoden 1999 MM-kisoissa Houstonissa Savón pääsi loppuotteluun mutta luovutti ilman ottelua vastalauseena kisojen tuomaritoiminnalle, jonka kuubalaiset kokivat syrjivän heidän joukkuettaan. Lisäksi hän voitti kolme kultamitalia Pan-Amerikan kisoista (1987, 1991, 1995) sekä Keski-Amerikan ja Karibian kisoista (1986, 1990 ja 1993). Hän lopetti uransa 33-vuotiaana Sydneyn olympialaisten 2000 jälkeen.
Giant Gonzáles
Jorge Gonzáles (synt. 31. tammikuuta 1966 Formosa, Argentiina - 22. syyskuuta 2010) oli argentiinalainen koripalloilija ja showpainija. Hänet muistetaan parhaiten World Wrestling Federationista 1990-luvun alussa, nimenään Giant González. Hän on kaikkien aikojen suurin painija, pituudeltaan 2,29m ja painoltaan 209 kiloa.
Koripallo
Gonzáles pelasi koripalloa Argentiinan ykkösdivisioonassa Club de Gimnasia y Esgrima La Platassa, sekä Argentiinan koripallomaajoukkueessa, ollen myös Argentiinan joukkueessa kesäolympialaisissa 1988. Atlanta Hawks varasi hänet NBA:han vuoden 1988 varaustilaisuuden kolmannella kierroksella, mutta suuri koko ei sopinut NBA:n vauhtiin.
Showpaini
World Championship Wrestling
Gonzáles päätyi showpainin maailmaan, kun Atlanta Hawks -joukkueen omistaja Ted Turner palkkasi hänet omistamaansa painipromootioon, WCW:iin. Tuolloin hän paini nimellä El Gigante ja hänen pituudekseen ilmoitettiin 2,44 metriä. Myöhemmin suuren suosion saanut El Gigante otteli myös New Japan Pro Wrestlingissä, ja vuonna 1993 siirtyi WWF:iin.
World Wrestling Federation
WWF:iin tultuaan Jorge sai nimekseen Giant González, jolloin hänestä tuli heel (WCW:ssä hän oli face). Hänellä alkoi feudi The Undertakerin kanssa Royal Rumblessa, jossa Undertaker eliminoi Jättiläisen muutamalla iskulla. Seuraavassa kohtaamisessaan yhdeksännessä WrestleManiassa Undertaker voitti Gonzálesin diskauksella. Gonzálesin viimeinen WWF-esiintyminen tapahtui vuoden 1993 SummerSlamissa, jossa Undertaker voitti hänet.
Gonzáles ei saavuttanut painiurallaan mestaruuksia, mutta hänet kuitenkin muistetaan kaikkien aikojen suurimpana painijana. Painiuransa jälkeen hän näytteli muutamissa elokuvissa. Hän palasi Argentiinaan vuonna 1995 ja sairasti diabetesta.
Hän kuoli 22. syyskuuta 2010 oltuaan jo vuosia huonovointinen. Hän oli 44-vuotias kuollessaan.
Robert Maudsley
Robert John Maudsley (s. 26. kesäkuuta 1953, Liverpool) on brittiläinen rikollinen. Hänet on tuomittu toistuvista murhista.
1960-luvun lopussa Maudsley ajautui poikaprostituoiduksi Lontooseen. Hän vihasi elämänsä myöhemmässä vaiheessa syvästi pedofiilejä, mutta alkoi kärsiä myös päihdeongelmasta. Hän hakeutui psykiatrille itsemurhayritysten jälkeen ja väitti käyntiensä yhteydessä kuulevansa ääniä, jotka kehottivat häntä tappamaan vanhempansa.
Murhakierre
Vuonna 1974 Maudsley surmasi miehen, joka yritti ostaa häneltä seksiä. Uhrilla oli pedofiilitausta. Maudsley passitettiin kriminaalipotilaille suunnattuun Broadmoor Hospitaliin. Vuonna 1977 hän otti erään rikostoverinsa kanssa tuoreen potilaan, pedofiilin, panttivangikseen ja kidutti sekä tappoi tämän.
Maudsley ei kyennyt sopeutumaan tavallisiin vankilaoloihin. Hän puukotti vuonna 1978 kuoliaiksi vankitoverinsa Salney Darwoodin ja Bill Robertsin.
Eristys
Maudsley eristettiin vaarallisena muista vangeista. Vuonna 1983 hänelle suunniteltiin erityisselli; hän ei saa tehdä juuri mitään liikkeitä ilman vartijoiden valvovia silmiä, eikä hänellä ole liiemmin tilaisuuksia kommunikoida vankilan muiden asukkien kanssa.
Maudsleystä on tehty useita tutkimuksia. Hänen uskotaan kärsivän persoonallisuushäiriöistä, mutta mitään vakavaa, psykoottista häiriötä ei ole havaittu tai tutkijat eivät ole sellaisen olemassaolosta yksimielisiä.
Syrah
thumb|200px|Kypsiä Syrah-rypäleitä köynnöksessä. Syrah eli shiraz on viinin valmistukseen käytettävä rypälelajike, joka on kotoisin Pohjois-Rhônen alueelta Ranskasta. Euroopassa rypäleestä käytetään nimeä syrah, Australiassa ja Etelä-Afrikassa nimeä shiraz. Sen tunnuspiirteenä on syvän sinipunainen väri ja mausteisuus.
Shiraz on alkuperältään vanha rypäle, jota nautittiin jo antiikin Rooman aikoihin. Syrah on peräisin Ranskasta, Pohjois-Rhônen laaksosta, vaikka aikoinaan se nimensä perusteella yhdistettiin Iranin Šīrāzin kaupunkiin, josta viininviljelyn uskotaan alkaneen 7 000 vuotta sitten. Syrahiin liittyy myös tarina erakoituneesta Guy De Sterimbergistä, joka kuulemma toi lajikkeen Rhônen laaksoon ristiretkeltä. Roomalaisten uskottiin tuoneen rypäleen Syrakusasta, mutta 1990-luvulla ranskalaiset tutkimukset ovat vahvistaneet rypäleen kehittyneen kahden rhônelaisen lajikkeen risteytyksenä.
Syrahia viljellään suhteellisen kapealla ilmastovyöhykkeellä, 45. ja 55. leveyspiirin välisellä alueella. Lajike vaatii menestyäkseen lämpimän ilmaston mutta kuivan ja karun maaperän.
Viiniköynnös tuottaa isoja, syvänsinisiä rypäleitä, joista saadaan täyteläistä, tanniinipitoista, pitkää kypsytystä kestävää viiniä. Syrah tuottaa maaperän ja ilmasto-olosuhteiden mukaan aromeiltaan hyvinkin erilaisia viinejä. Syrahin tunnusomaisena piirteenä pidetään hyvin syvää sinipunaista värisävyä, mausteisuutta ja marjaisuutta, mutta myös suklaan, kahvin ja pippurin maut ovat tavanomaisia. Kuumassa ilmastossa Syrah synnyttää jopa hillomaisen marjaisia aromeja.
Australiassa ja Etelä-Afrikassa tuotetaan paljon sekoittamatonta, yksinomaan syrahista tehtyä viiniä ja makeita jälkiruokaviinejä. Australiassa syrah on yleisin käytetty punainen rypäle. Erittäin tunnettu ja arvostettu australialainen Penfolds Grange -viini tehdään yksinomaan syrah-rypäleestä. Rhônen kuuluisilla Hermitage- ja Côte-Rôtie-viinialueilla Syrahiin voidaan sekoittaa muun muassa Grenache- tai Viognier-rypäleitä.
Nuevo Estadio de Malabo
Nuevo Estadio de Malabo on monikäyttöinen stadion Malabossa, Päiväntasaajan Guineassa. Stadion valmistui vuonna 2007 ja sinne mahtuu 15 250 katsojaa. Stadion toimii muun muassa Päiväntasaajan Guinean jalkapallomaajoukkueen ja Panters FC:n kotistadionina. Se on myös yksi stadioneista vuoden 2012 jalkapallon Afrikan-mestaruuskisoissa.
Marion Torrent
pienoiskuva|Marion Torrent Marion Torrent (s. 17. huhtikuuta 1992) on ranskalainen jalkapalloilija. Hän on pelipaikaltaan puolustaja. Hän on pelannut Ranskan naisten maajoukkueessa ennen EM-kilpailujen 2022 alkua 46 ottelua ja tehnyt niissä yhden maalin. MM-kilpailuissa 2019 hän pelasi avauskokoonpanossa Ranskan muissa otteluissa paitsi viimeisessä alkulohko-ottelussa.
SAS (tietotekniikka)
SAS-protokollaa kehittää ja ylläpitää T10-komitea.
SAS-liitäntä tukee myös Serial ATA -levyjä, mutta toisinpäin ei ole tuettu.
Kairon oopperatalo
thumb|Kairon oopperatalo iltavalaistuksessa. right|thumb|Kairon oopperatalo Kairon oopperatalo on osa Kansallista kulttuurikeskusta, joka on Kairon tärkein esiintyvän taiteen esityspaikka. Egyptin parhaimmat musiikin esiintyjäryhmät pitävät kotipaikkanaan tätä kulttuurikeskusta, joka sijaitsee Niilin Geziran saaren eteläosassa lähellä Kairon keskustaa.
Oopperatalo on vihitty käyttöön 10. lokakuuta 1988. Rakennuskompleksin rahoitus järjestyi Japanin lahjoittaessa varat Egyptille presidentti Hosni Mubarakin vieraillessa Japanissa huhtikuussa vuonna 1983. Rakennustyöt aloitettiin toukokuussa 1985 ja rakennustyöt kestivät kolme vuotta.
Kairon alkuperäinen oopperatalo, Khedivial-oopperatalo, tuhoutui tulipalossa vuonna 1971. Kairo oli ilman oopperataloa miltei kaksi vuosikymmentä uuden oopperatalon valmistumiseen asti.
Auringonkaltainen tähti
Auringonkaltainen tähti on pääsarjan tähti, joka muistuttaa massaltaan ja kehitysvaiheeltaan Aurinkoa. Sellaisella tähdellä katsotaan voivan olla Maan kaltaisia planeettoja, joissa on edellytykset elämän syntymiselle. Aurinkoa massiivisemmat valkeat A-spektriluokan tähdet ovat liian lyhytikäisiä ja säteilevät liikaa ultravioletin aallonpituudella, joka on elämälle vaarallista. Aurinkoa kevyemmät punaiset kääpiöt puolestaan pysäyttävät niitä kiertävän planeetan pyörimisen akselinsa ympäri, mikä voi ohentaa planeetan kaasukehää. Yleensä auringonkaltaisina pidetään spektriluokkien F5–K5 tähtiä, joiden massa on 1,25–0,5 Auringon massaa. Myös tiukempia rajauksia mahdollisten spektriluokkien suhteen on määritetty, kuten F8V–K2V.
Auringonkaltaisen tähden määritelmiä
Auringonkaltaisin tähtiin määritellään useimmiten spektriluokan G pääsarjan tähdet, ja lisäksi pari aliluokkaa F:n lopusta ja K:n alusta. Monesti rajataan auringonkaltaisiksi luokkien F8V-K2 V eli väri-indeksien B-V 0,48–0,80 pääsarjan tähdet ajatellen elämän mahdollisuutta tähteä kiertävällä planeetalla. Rajausperusteena on evoluutioteorian mukainen malli elämän kehityksestä, tähden pääsarjaikä ja tähden vuorovesivoiman planeetan pyörimistä hidastava vaikutus. Ajatus on se, että tällöin nopeasti pyörivä planeetta säilyy riittävän kauan tähteä ympäröivällä lämpötilaltaan elinkelpoisella vyöhykkeellä. Määritelmä kattaa suunnilleen 10 % kaikista tähdistä.
Auringonkaltainen tähti elinkelpoisen planeetan keskustähtenä
Monien tutkijoiden mielestä varsinkaan Aurinkoa suuremmilla ja kuumemmilla pääsarjan tähdillä ei ole käytännössä elinkelpoista vyöhykettä voimakkaan ultraviolettisäteilyn ja tähden suhteellisen lyhyen eliniän takia. Tällöin elämä ei ehtisi kehittyä, ja vaikkei evoluutiota tapahtuisikaan, Luojan luoma elämä saattaisi tuhoutua nopeasti tähden kirkastuessa.
Monien tutkijoiden mielestä aurinkoa kylmempien tähtien, varsinkin punaisten kääpiöiden, elinkelpoisuutta voi rajoittaa kirkkauteensa nähden painavan keskustähden taipumus pysäyttää planeetan pyöriminen, keskustähden heikkoenerginen, fotosynteesiin ehkä sopimaton säteily, keskustähden suhteessa kirkkauteen voimakkaat flare-purkaukset ja planeettojen syntyteorian mukainen mahdollisesti liian pieni massa.
Liian suurimassainen tähti
Suurimassaisilla tähdillä ei arvioiden mukaan ole asuinkelpoista vyöhykettä, koska niiden elinikä on lyhyempi kuin Auringon, alle 500–4 500 miljoonaa vuotta. Elämä kehittyi evoluutiotutkijoiden mukaan Maan pinnalle bakteereina arviolta 500–1 000 miljoonassa vuodessa, aitotumaisia 2 300–3 700 miljoonassa vuodessa Maan synnystä ja monisoluisia tuli ehkä 3 000–3 700 miljoonassa vuodessa, ja mutkikkaita monisoluisia 4 000 miljoonassa vuodessa. Älyllistä elämää tuli vasta 4 550 miljoonan vuoden kuluttua Auringon ja Maan synnystä. 1,25 Auringon massainen tähti, jonka spektriluokka on suunnilleen F6, elää vain 4 000 miljoonaa vuotta. Niinpä sille ei ehdi kehittyä älyllistä elämää, jos kehityksen vauhti oli Maassa keskimääräinen, ja evoluutioteoreetikkojen ajoitukset suunnilleen oikeita.
Tällaisista aikaskaaloista puhuttaessa erotetaan vielä erikseen jatkuvasti elinkelpoinen elokehä (, CHZ), joka täyttää elokehän vaatimukset koko tähden elinkaaren ajan. Tämä on tärkeää elämän kehittymismahdollisuuksia tarkasteltaessa. CHZ on paljon tavallista elokehää kapeampi ja rajoiltaan vaikeammin arvioitavissa oleva alue. Auringolle sen arvioidaan olevan 0,95–1,15 AU. Hartin 1970-luvulla tekemän hyvin pessimistisen arvion mukaan se olisi 0,958–1,004 AU. Tämän arvion mukaan K-ja M-tähdillä ei olisi elinkelpoista vyöhykettä lainkaan, planeetta joko jäätyy tai tulee liian kuumaksi.
Tähden massa
pienoiskuva|350px|Tähtien Morgan-Keenanin spektriluokitus. Suurimassaiset luokkien pääsarjan O, B ja A tähdet elävät niin lyhyen aikaa, ettei elämä ehdi kehittyä evoluution tutkijoiden päättelemässä ajassa. Elämän synty vaatii Maassa tehtyjen ajoitusarvioiden mukaan 500–1 000 miljoonaa vuotta. Suurimassaiset tähdet säteilevät runsaasti ultraviolettisäteilyä, joka voi vahingoittaa elämää, mutta myös kiihdyttää elämän kehitystä. Voimakas ultraviolettisäteily voi myös heikentää kaasukehää. Väitetään jo kirkkaimpien ultraviolettisäteilyn olevan liian voimakasta Usein on väitetty eri syistä, että pienimassaisilla tähdillä ei ole elinkelpoista vyöhykettä lainkaan. Pienimassaisten tähtien elinkelpoinen vyöhyke on vuorovesirajan sisäpuolella. Silloin planeetta kääntää aina saman puolensa kohti keskustähteään, mikä saattaa heikentää planeetan elinkelpoisuutta. Uusien tutkimusten mukaan näin ei välttämättä tarvitse olla. Joidenkin tietojen mukaan vuorovesiraja Maata vastaavalle etäisyydelle on jo 0,7–0,8 Auringon massaisella tähdellä.
Michael Hartin 1979 julkistamien tutkimusten mukaan elinkelpoinen vyöhyke on levein luokan G0 pääsarjan tähdellä, ja ekokehää ei voi olla kuumaan päin mentäessä luokan F7 pääsarjan tähdellä, eikä myöskään K1-tähdellä ja näitä kylmemmillä pääsarjan tähdillä. Tämä ajatus pohjautuu Hartin arvioon siitä, että ekokehä olisi Auringolla 0,95–1,01 AU.
Väitetään myös, että pienimassaisilla tähdillä käy niin, että ilmakehän hiilidioksidimäärän väheneminen ajan mukana esimerkiksi yhteyttämisen alussa voisi pienentää kasvihuoneilmiötä ja jäädyttää planeetan. Alaraja tähden massalle on tämän mukaan arviolta 0,7 Auringon massaa
Toisaalta oletetaan, että pienten tähtien esiplanetaarisen kiekon massa on suoraan verrannollinen tähden massaan. Monien arvioiden mukaan elinkelpoisen planeetan massa olisi oltava ainakin 0,3 Maan massaa. Silloin pienimassaisilta, alle 0,3 Auringon massaisilta tähdiltä löytyisi harvoin elinkelpoisia planeettoja. Yli 0,3 maan massaisia planeettoja on erään arvion mukaan todennäköisyydellä 10–40 % 0,6 Auringon massaiselle tähdelle, 1–25 % 0,4 ja 0–5 % 0,2 Auringon massaiselle tähdelle, jos planeetat synnyttäneen esiplanetaarisen kiekon viskositeetti alfa on välillä 0,5–1,5.
Metallirikkaus
Aurinko on epätavallisen metallirikas, ja havaitut eksoplaneetat näyttävät kiertävän metallirikkaita tähtiä. Niiden kaasussa on runsaasti raskaita alkuaineita. Kun tähti ja planeetat syntyvät kaasusta, ns. kasautumisteorian mukaan todennäköisimmin raskaita alkuaineita enemmän sisältävälle tähdelle syntyy suuri planeettakunta.
Tähden ikä
Tähden iän on oltava yli 700 miljoonaa vuotta, ja erässä arviossa oletetaan, että elämä ehtisi kehittyä miljardissa vuodessa. Erään arvion mukaan elämän kehitys vaatisi 850 miljoonaa vuotta, mikä on 2,2 Auringon massaisen tähden pääsarjaikä. Tällöin elämää voisi olla yli 1700 miljoonaa vuotta vanhan tähden ympärillä. Tähti ei saisi olla liian kuuma, sillä se säteilisi liikaa elämälle haitallista ultraviolettisäteilyä. Tähden massa olisi ehkä 0,2–2,0 Auringon massaa.
Kuinka monta auringonkaltaista tähteä on lähiavaruudessa
Georgian valtionyliopiston 100 lähimmän aurinkokunnan ulkopuolisen taivaankappaleen joukkoon mahtuu noin 13 luokkien F8-K2 pääsarjan tähteä. Erään toisen luettelon mukaan näitä olisi 12. Tämän mukaan auringonkaltaisia tähtiä on noin 1/6 kaikista tähdistä. Luokkaan G osuu vain 6 pääsarjan tähteä, ja luokassa G2V on vain 2 tähteä, joista toinen on Aurinko ja toinen Alfa Centauri.
Gliesen CNS3-luettelossa on pyritty luettelemaan tunnetut, yhteensä 4388 alle 25 parsekin eli alle 81,54 valovuoden päässä olevaa tähteä. Niistä on luokkien F8V-K2V auringonkaltaisia tähtiä 571, eli noin 13 % ja silloin noin 16 valovuoden välein. Mutta 4388 lähitähden joukossa on vain 49 G2V-tyypin tähteä. Näitä on silloin tähdistä 1,2 % eli noin 36 valovuoden välein. Luettelon spektriluokittelu on jossain määrin epätarkka, ja näin ollen aivan täsmällistä kuvaa auringonkaltaisten tähtien määrästä se ei anna.
Aurinkoa muistuttava tähti
Aurinkoa muistuttava tähti eli "Auringon analogia" on tähti, jonka pintalämpötila poikkeaa alle 500 kelviniä Auringon pintalämpötilasta. Silloin tähden pinnalla on 5 200–6 300 K:n lämpötila. Lisäksi rajataan tähden metallipitoisuudeksi 50–200 % Auringon metallipitoisuudesta.
Tämän mukaan Aurinkoa muistuttavat esim. oranssi Alfa Centauri B, Tau Ceti, Sigma Draconis ja sellaiset kohti alijättiläistä kehittyvät tähdet kuin Delta Pavonis. Tähän luokkaan kuuluu ainakin K1V, ehkä vielä K2V, ja yläpäästä ainakin G0V, ehkä vielä F9. Monelta tähän luokkaan kuuluvalta tähdeltä on löydetty eksoplaneettoja, esim. 51 Pegasi, 47 Ursae Majoris, 107 Piscium jne.
Auringon kaksonen
Tunnetaan muutamia tähtiä, joiden ominaisuudet vastaavat lähes tarkalleen Aurinkoa. Niiden uskotaan olevan erityisen lupaavia ehdokkaita elokelpoisten planeettojen etsintään tulevaisuudessa. Näiden "auringon kaksosten" pintalämpötila, spektriluokka, pyörähdysnopeus, massa, muuttuvuus ja metallipitoisuus on hyvin lähellä Auringon vastaavia arvoja. Näiden tähtien tutkimus auttaa ymmärtämään paremmin Auringon ominaisuuksia muiden tähtien suhteen. Tunnettuja Auringon kaksosia ovat 18 Scorpii, 37 Geminorum, 51 Pegasi, Beta Canum Venaticorum ja HD 98618. Käytännössä Auringon kaksosiksi lasketaan monesti vielä spektrityypin G0V tähti.
Luokkien F, G ja K tähtien ominaisuuksia
Aurinkoa hieman muistuttavien tähtien ominaisuuksia. Aurinko on tyyppiä G2.
Auringon lähellä olevia, enemmän tai vähemmän aurinkoa muistuttavia tähtiä
Alle 50 valovuoden päässä
Muita lähistöllä olevia, spektriltään lähellä aurinkoa olevia tähtiä eli luokkiin G-K kuuluvia, väljästi Aurinkoa muistuttavia tähtiä.
Teatteri Poleemi
thumb|Poleemin 10-vuotisjuhlagaala Kaapelitehtaalla 12.11.2011! Teatteri Poleemi on vuonna 2001 Jyväskylässä perustettu poliittinen teatteri. Se on puoluepoliittisesti sitoutumaton yhteiskuntakriittinen teatteri. Vuonna 2003 Teatteri Poleemi laajensi toimintansa myös Helsinkiin.
Ronny Roslöf
Ronny Roslöf (s. 6. elokuuta 1989 ) on suomalainen näyttelijä, joka on esittänyt vuosina 2011, 2012–2017, hetken alkuvuonna 2018 ja saman vuoden syksystä kevääseen 2019 Lari Väänästä MTV3-kanavan saippuasarjassa Salatut elämät. Hän asuu avopuolisonsa kanssa Helsingin Ullanlinnassa.
Teatteri Poleemi
Jyväskylän Poleemi järjestää esityksiään Vakiopaineessa ja Helsingin Poleemi vaihtuvissa tiloissa ympäri kaupunkia. Poleemi Helsinki esiintyi vuoden 2007 loppuun asti Oranssilla, mutta vuoden 2008 alusta ryhmä on ollut vailla tiloja. Teatteri Poleemi kiertää esiintymässä erilaisten kansalaisjärjestöjen järjestämissä tapahtumissa ympäri Suomea, sekä järjestää erilaisia työpajoja. Osa tuotoista käytetään hyväntekeväisyyteen.
Ronny Roslöf
Roslöfin roolisuoritus homoseksuaalisena Lari Väänäsenä Salatuissa elämissä on kerännyt kiitosta maailmallakin. Ruotsalainen televisiosivusto TVdags valitsi Lari-hahmon vuoden 2013 kolmanneksi parhaaksi homoseksuaaliksi televisiohahmoksi. Ronny ja hänen vastanäyttelijänsä Petteri Paavola voittivat Vuoden tv-tähti -palkinnon Suomessa ensimmäistä kertaa järjestetyssä QX Gay -gaalassa tammikuussa 2014. Roslöf oli ehdolla gaalassa myös vuonna 2015.
Art Blakey
Arthur ”Art” Blakey (11. lokakuuta 1919 Pittsburgh, Pennsylvania, Yhdysvallat – 16. lokakuuta 1990 New York, New York, Yhdysvallat) oli yhdysvaltalainen jazzrumpali ja orkesterinjohtaja. Hän aloitti musiikkiopinnot pianonsoitolla, ja murrosikäisenä soitti jo kokopäivätoimisesti johtaen omaa yhtyettään. Pian tämän jälkeen hän siirtyi rumpujen pariin, mikä osoittautui erinomaiseksi valinnaksi. Hänen ensimmäiset esikuvansa olivat swing-aikakauden suuria rumpaleita, kuten Chick Webb ja Sid Catlett. Vuosina 1943–1944 hän sai rumpalin pestin Fletcher Hendersonin erinomaisessa orkesterissa, mutta sitäkin tärkeämmäksi tuli Billy Eckstinen orkesterin parissa työskentely vuosina 1944–1947. Kyseisenä aikana hän tutustui sellaisiin muusikoihin kuten Miles Davis, Dexter Gordon, Thelonious Monk, Wardell Gray, Charlie Parker, Dizzy Gillespie ja Fats Navarro.
1940-luvun lopulla Blakey teki pitkän, yli vuoden pituisen matkan Afrikkaan, tutustuen afrikkalaisiin juuriinsa, ja sieltä hän löysi islamilaisen kulttuurin, joka teki häneen lähtemättömän vaikutuksen. Palattuaan matkaltaan hän lyöttäytyi yhteen Clifford Brownin (trumpetti) sekä Horace Silverin (piano) kanssa ja he perustivat The Jazz Messengers -yhtyeen.
Vuonna 1955 Blakeyn ja Silverin mukaan liittyivät trumpetisti Kenny Dorham, saksoofonisti Hank Mobley ja kontrabasisti Doug Watkins. Seuraavana vuonna Silver lähti yhtyeestä perustaakseen oman kokoonpanonsa. Tämän jälkeen aina Blakeyn kuolemaan asti The Jazz Messengers oli ehkä kaikista suurin hard bop -tyylisuuntaa edustaneista yhtyeistä. Yhtyeen tavaramerkiksi tuli svengaava aggressiivinen bebop-tyylin pohjautuva, bluessävytteinen jazz. Myös gospelmusiikista saatiin vaikutteita. Art Blakeyn jazzin lähettiläät olivat monille lahjakkaille, nuorille jazzmuusikoille erityisen hyvä ja antoisa koulu.
Art Blakeyn merkitys jazzmusiikkiin on ollut moniulotteista. Hän on ottanut yhtyeensä siipien suojaan sellaisia (aikoinaan tuntemattomia nuoria) kuten Clifford Brown, Lou Donaldson, Donald Byrd, Johnny Griffin, Benny Golson, Lee Morgan, Wayne Shorter, Freddie Hubbard, Chuck Mangione, Woody Shaw, Cedar Walton, Jackie McLean, Wynton Marsalis sekä Randy ja Mike Brecker.
Karen Susman
Karen Hantze Susman (s. 11. joulukuuta 1942 San Diego, Kalifornia ) on entinen yhdysvaltalainen naistennispelaaja.
Susman muistetaan parhaiten Wimbledonin tennisturnauksen naisten kaksinpelin mestaruudestaan vuodelta 1962. Hän löi tuolloin Věra Pužejová Sukován loppuottelussa lukemin 6–4, 6–4. Susman myös voitti kolme Grand Slam -mestaruutta naisten nelinpelissä. Jokaisessa niistä hänen parinaan oli Billie Jean King.
Susmanin ja Kingin muodostama sijoittamaton joukkue voitti Wimbledonin nelinpelitittelin 1961 lyömällä kolmanneksi sijoitetut Jan Lehane O’Neillin ja Margaret Courtin loppuottelussa 6–3, 6–4. Susman ja King puolustivat menestyksekkäästi mestaruuttaan 1962 voittamalla Renee Schuurman Haygarthin ja Sandra Reynolds Pricen muodostaman eteläafrikkalaisen joukkueen finaalissa 5–7, 6–3, 7–5. Susman ja King pääsivät Wimbledonin naisten nelinpelin loppuotteluun myös 1964 mutta hävisivät ykköseksi sijoitetulle Court–Lesley Turner Bowrey -parille 7–5, 6–2.
Susman ja King veivät nimiinsä naisten nelinpelin Yhdysvaltain mestaruuskilpailuissa 1964 voittamalla Courtin ja Turner Bowreyn finaalissa lukemin 3–6, 6–2, 6–4. Susman ja King olivat olleet saman turnauksen loppuottelussa jo 1962 mutta olivat tuolloin hävinneet Maria Buenon ja Darlene Hardin muodostamalle joukkueelle 4–6, 6–3, 6–2. He pääsivät Yhdysvaltain mestaruuskilpailuiden nelinpelin loppuotteluun myös 1965, jolloin he kärsivät tappion Nancy Richey Gunterille ja Carole Caldwell Graebnerille 6–4, 6–4.
Juska Reiman
Juska Reiman (s. 5. syyskuuta 1993 Porvoo) on suomalainen laulaja, muusikko sekä näyttelijä, joka näytteli Miska Koistista saippuasarjassa Salatut elämät vuosina 2013–2015. Reiman on myös ollut mukana useissa suomalaisissa musikaaleissa sekä televisio-ohjelmassa Stage. Vuosina 2015–2017 Reiman on julkaissut musiikkia yhtyeessä Runaway Zoo sekä myöhemmin taiteilijanimellä "Arcticboy". Syksyllä 2022 Reiman julkaisi ensimmäistä kertaa suomenkielistä musiikkia yhtyeensä Syyskuun Lapset kanssa, johon kuuluvat hänen lisäkseen Panu Niemi ja Sampo Winberg.
Phil Niekro
thumb|Phil Niekro vuonna 1982. Philip Henry ”Phil” Niekro (1. huhtikuuta 1939 Blaine, Ohio – 26. joulukuuta 2020 Flowery Branch, Georgia) oli yhdysvaltalainen baseballpelaaja. Hän syntyi Ohiossa, opiskeli Bridgeport High Schoolissa ja oli koripalloilija John Havlicekin lapsuudenystävä.
Lempinimellä ”Knucksie” tunnettu Niekro pelasi ensimmäisen Major League Baseball -ottelunsa 15. huhtikuuta 1964 ja viimeisensä 27. syyskuuta 1987. Hän pelasi pitkään Atlanta Bravesissa, mutta jonkin aikaa myös New York Yankeesissa, Cleveland Indiansissa ja Toronto Blue Jaysissa.
Niekro on kuulunut Baseball Hall of Fameen vuodesta 1997. Hän kuuluu 3342:lla strikeoutillaan myös MLB:n niin kutsuttuun 3 000 strikeoutin kerhoon.
Nokia X3-02
Nokia X3-02 Touch and Type on elokuussa 2010 julkaistu ja syyskuussa 2010 myyntiin tullut matkapuhelinvalmistaja Nokian valmistama kosketusnäytöllä ja numeronäppäimistöllä varustettu matkapuhelin.
Akkusatorinen menetelmä
Akkusatorisessa prosessissa molemmat osapuolet (syyttäjä ja syytetty) ovat tasavertaisia ja tuomioistuimen tehtävänä on selvittää, pitääkö esitetty syyte paikkaansa. Asiaa ratkaistessaan tuomioistuin on sidottu oikeudenkäynnissä esitettyihin todisteisiin ja syytteeseen, mitä kutsutaan syytesidonnaisuuden periaatteeksi.
Fort Sumterin taistelu
Fort Sumterin taistelu päättyi 36 tuntia kestäneen tykistötulen jälkeen Konfederaation voittoon. Kumpikaan osapuoli ei menettänyt taistelussa yhtäkään sotilasta, joskin kaksi Unionin sotilasta kuoli antautumisseremonioiden yhteydessä.
Taustaa
Huhtikuun alussa 1861 presidentti Abraham Lincoln päätti lähettää heikosti varustettuna olleelle Fort Sumterin linnoitukselle vahvistusjoukkoja. 4. huhtikuuta sotaministeri Simon Cameron lähetti Fort Sumterin komennossa olleelle majuri Robert Andersonille varoituksen lähestyvästä Konfederaation laivastosta. Viestissään Cameron käski Andersonia viivyttämään Konfederaation hyökkäystä apuvoimien saapumiseen saakka.
11. huhtikuuta kenraali P. G. T. Beauregardin virkailijakunta saapui Fort Sumteriin ja vaati siellä olleiden joukkojen välitöntä evakuointia. Fort Sumterin johdossa ollut majuri Robert Anderson kuitenkin kieltäytyi ja vastasi heille: "jollette te piekse meitä palasiksi, me näännymme nälkään muutamassa päivässä". Viestin saatuaan Konfederaation sotaministeri Leroy P. Walker ilmoitti Andersonille, että mikäli tämä määrittelisi takarajan perääntymiselleen, aseellinen yhteenotto voitaisiin välttää. Anderson antoi määräajaksi 15. huhtikuuta, mutta koska yksi Unionin avustuslaivoista oli jo linnoituksen lähellä, ei Walker pystynyt suostumaan ehtoihin. Niinpä hän ilmoitti, että Konfederaation joukot ryhtyisivät pommittamaan linnoitusta kello 4.30 aamulla 12. huhtikuuta.
Taistelu
Walkerin käskyn mukaisesti Konfederaation joukot avasivat tulen linnoitusta vastaan 12. huhtikuuta kello 4.30. Sodan aloittanut laukaus ammuttiin 10-tuumaisella mörssärillä läheisellä James Islandilla sijainneesta Fort Johnsonin linnakkeesta. Tämän jälkeen Konfederaation joukot tulittivat linnoitusta 43 tykillä jokaisesta ilmansuunnasta. Unionin joukot ampuivat ensimmäisen laukauksensa noin kello 7.00.
Fort Sumterin parakit syttyivät päivän aikana palamaan yhteensä kolme kertaa, mutta jokaisella kerralla palo saatiin sammutettua ilman merkittäviä vahinkoja. Seuraavana päivänä upseeriston asuintilat syttyivät palamaan uhkaavan lähellä linnoituksen ammusvarastoa. Varasto onnistuttiin kuitenkin tyhjentämään ajoissa.
Noin kello 13.30 Konfederaation tykistö tuhosi Fort Sumterin lipputangon ja siinä heiluneen lipun. Vaikka lipun jäännökset saatiin pian esille linnoituksen muureille, ryhtyivät Anderson ja eversti Louis T. Wigfall epävirallisesti neuvottelemaan antautumisen ehdoista. Pian neuvottelujen alkamisen jälkeen myös muut Beauregardin upseerit saapuivat neuvottelemaan ja lopulta osapuolet pääsivät sopuun ehdoista: Anderson joukkoineen luovuttaisi linnoituksen Beauregardin joukoille seuraavana päivänä, mutta heidän ei tarvitsisi jäädä sotavangeiksi.
Jälkiseuraukset
thumb|Konfederaation lippu improvisoidussa lipputangossa Fort Sumterissa taistelun jälkeen. Fort Sumterin antautumisseremoniat alkoivat 14. huhtikuuta noin kello 14.00. Linnoitusta puolustaneiden unionin sotilaiden piti alun perin laukaista 100 kunnialaukausta voittonsa kunniaksi. Unionin sotamiesten Daniel Hough ja Edward Galloway kuoltua ja kolmen muun haavoittuessa laukauksia ammuttaessa laskettiin niiden määrä kuitenkin 50:een. Hough haudattiin sotilasmenoin linnoituksen paraatikentälle. Noin kello 14.00 majuri Anderson joukkoineen jätti linnoituksen. Juuri ennen Andersonin lähtöä kenraali Beauregard ja Etelä-Carolinan kuvernööri Andrew Pickens saapuivat linnoitukseen ja nostivat Etelä-Carolinan ja Konfederaation liput uusiin, tilapäisiin lipputankoihin. Vaikka Andersonin joukkoja noutamaan lähetetty laiva saapui linnoituksen edustalle jo 14. huhtikuuta, heidät määrättiin odottamaan linnoituksen luona vielä seuraavaan aamuun. Seuraavana aamuna laiva lähti kuljettamaan joukkoja takaisin pohjoiseen.
Fort Sumterin taistelun jälkeen Unionin ja Konfederaation välille syttyi ensimmäisen kerran laajamittainen aseellinen konflikti. Pian taistelun jälkeen presidentti Lincoln kutsui 75 000 vapaaehtoista sotilasta palvelemaan Unionin armeijaan. Tämän jälkeen myös Konfederaatio alkoi kokoamaan omaa armeijaansa ja kävi selväksi, ettei tilannetta voitaisi ratkaista ilman laajamittaista sotaa.
Fort Sumterin linnoitus on vuodesta 1948 alkaen ollut National Park Servicen alainen kansallinen muistomerkki. Fort Sumterin lisäksi muistomerkkiin kuuluvat eri saarilla sijaitsevat Fort Sumter Visitor Education Center ja Fort Moultrien linnoitus.
Saba (Karibia)
Saba on Alankomaihin kuuluva saari Karibianmerellä. Se muodostaa oman erityisasemassa olevan kuntansa. Saaren pinta-ala on 13 neliökilometriä. Vuonna 2013 saaren asukasmääräksi laskettiin 1991. Juancho E. Yrausquinin lentoasema palvelee saaren lentoliikennettä. Saba kuului vuoteen 2010 Alankomaiden Antilleihin, joka hajotettiin 10. lokakuuta. Sabasta, Bonairesta ja Sint Eustatiuksesta tuli erityiskuntia ja Sint Maartenista sekä Curaçaosta autonomisia alueita.
Maantiede
thumb|left|upright|Alankomaiden saaret Saba (alavasemmalla) ja Sint Eustatius ympäristöineen Pienillä Antilleilla. Saba on 13 neliökilometrin laajuinen pyöreähkö saari Pienten-Antillien pohjoisosassa Karibialla. Se sijaitsee noin 25 kilometriä luoteeseen Sint Eustatiukselta ja 45 kilometriä lounaaseen Sint Maartenilta. Geologisesti Saba on kerrostulivuoren huippu. Saaren maasto on silti monimuotoista, sillä siellä täällä on useita mäkiä. Itse Mount Scenery -tulivuori nousee 887 metrin korkeuteen. Mount Scenery purkuatui viimeksi 1720-luvulla, ja sitä pidetään edelleen mahdollisesti aktiivisena tulivuorena.
Saballa kasvaa melko tiheätä kasvillisuutta, ja Mount Sceneryn keskirinteillä on trooppista sademetsää. Alemmilla rinteillä on puolestaan pensaikkoja ja ruohikkoja, ja aivan korkeimmilla kohdilla vaivaismetsää.
Historia
Kristoffer Kolumbus seilasi Saban ohi vuonna 1493, mutta retkikunta ei pyrkinyt rantautumaan vaikeapääsyiselle saarelle. Ensimmäiset eurooppalaiset saarella olivat haaksirikkoutuneita englantilaisia, jotka ajautuivat sinne vuonna 1632. Heidän mukaansa saari oli asumaton. Hollannin Länsi-Intian kauppakomppania yritti asuttaa Sabaa vuonna 1640, mutta merirosvo Henry Morgan ajoi heidät pois. Saari olikin syrjäisen sijaintinsa ja vuoristoisen maastonsa takia pitkään lähinnä merirosvojen kotipaikkana.
Saba ja Sint Eustatius muodostivat vuonna 1828 Hollannin Länsi-Intian siirtokunnan, ja vuonna 1845 ne liitettiin yhteen muiden Alankomaiden omistusten kanssa. Niistä muodostettiin vuonna 1954 autonominen Alankomaiden Antillit.
Saaren liikenneyhteydet paranivat huomattavasti, kun vuonna 1947 rakennettiin neljä kylää yhdistänyt tie ja vuonna 1963 rakennettiin saaren pohjoisosan tasaiselle maalle kiitorata. Uusi isompi satamalaituri puolestaan avattiin vuonna 1972, mikä mahdollisti myös purjeveneiden ja sukellusveneiden rantautumisen. Saaren turismi alkoi kasvaa 1980-luvun lopulla.
Sabasta tuli 10. lokakuuta 2010 Bonairen ja Sint Eustatiuksen tavoin erityisasemassa oleva kunta, jolla on läheiset suhteet Alankomaiden keskushallintoon. Alankomaiden Antillit oli neljä vuotta aiemin päätetty purkaa.
Hallinto ja politiikka
Saba on Alankomaihin kuuluva erityiskunta. Se eroaa Alankomaan Euroopan alueen kunnista siinä, ettei se kuulu mihinkään provinssiin. Saban hallinto hoitaa monia kunnan sisäisiä asioita, mutta esimerkiksi verotus, poliisitoimi, maahanmuutto, liikenneinfrastruktuuri, terveyspalvelut, koulutus sekä turvallisuus ovat valtionviraston Rijksdienst Caribisch Nederlandin vastuulla.
Saban saaren korkein hallintoelin on saarivaltuusto, jossa on viisi vaaleilla valittua jäsentä. Kunnan jokapäiväisestä toiminnasta huolehtii puolestaan toimeenpaneva valtuusto. Alankomaat nimittää Saballe kuvernöörin, joka on sekä saarivaltuuston että toimeenpanevan valtustoon puheenjohtaja. Kuvernöörin virkakausi on kuusivuotinen, ja hänet voidaan virkaan kahdesti.
Talous
Saban talouden keskeisimmät tekijät ovat maatalous ja kalastus, turismi sekä Saba University School of Medicine. Turismi on tärkein tulonlähde, ja matkailijat tulevat saarelle erityisesti luontomatkailun, kuten sukeltelun, snorklauksen ja vaeltamisen, takia. Saarella vierailee vuosittain noin 22 500 matkailijaa.
Saban kauppatase on selvästi negatiivinen, sillä saarella ei juurikaan ole valmistusteollisuutta eikä varsinaisesti vientiä. Saarelle joudutaan tuomaan käytännössä kaikki kulutustavara. Saaren työllisyysaste oli vuonna 2020 ja työttömyysaste melko matala, vain vähän yli 3 prosenttia. Työvoimasta iso osa on julkisella puolella, sillä vuonna 2018 julkishallinnon ja hallituksen osuus työvoimasta oli 22 prosenttia, koulutuksen 17 prosenttia ja terveydenhoitopalveluiden 8 prosenttia.
Väestö
Saballa asui vuoden 2021 alussa Alankomaiden tilastokeskuksen mukaan 1 918 ihmistä. Väkiluku oli 15 asukkaalla pienempi kuin vuonna 2020, mutta kymmenessä vuodessa väkiluku on kasvanut silti 136:lla. Väestö on kasvanut erityisesti muuttoliikkeen ansiosta, sillä Saballe on muuttanut ihmisiä Etelä- ja Keski-Amerikasta sekä Alankomaista.
A1 Etelä-Afrikan Grand Prix 2008
A1 Etelä-Afrikan Grand Prix 2008 oli A1 Grand Prix -kauden 2007–2008 seitsemäs osakilpailu, joka ajettiin 24. helmikuuta Durban Street Circuitin katuradalla Etelä-Afrikassa.
Singaporen Grand Prix 2008
Kilpailun voitti yllättäen Fernando Alonso, joka nousi kauden ensimmäiseen voittoonsa tallikaverinsa Nelson Piquet Jr.n törmättyä radan seinään ja turva-auton tultua radalle. Vuotta myöhemmin Piquet tunnusti kolarin olleen tahallinen, mistä seurasi Renault-skandaali.
Lähtötilanne
Osakilpailu käytiin 28. syyskuuta 2008 Singaporen katuradalla, jossa ajettiin Formula 1 -kilpailu ensimmäistä kertaa. Osakilpailu oli kauden 15. ja neljänneksi viimeinen. Samalla se oli 800. virallinen F1-osakilpailu ja ensimmäinen iltakisa. Kuljettajien maailmanmestaruuspistetilaston kärjessä olivat Italian GP:n jälkeen McLarenin Lewis Hamilton ja Ferrarin Felipe Massa, joiden välinen piste-ero oli ennen Singaporea yksi piste Hamiltonin eduksi. Kolmantena ollut BMW:n Robert Kubica oli jäänyt Hamiltonista 14 pisteen päähän.
Kilpailun kulku
thumb|270px|Alonso, Rosberg, Hamilton ja Briatore palkintokorokkeella. Renault-kuski Alonso nousi voittoon 15:nnestä lähtöruudusta. Kyseessä oli hänelle F1-uran 20:s voitto. Alonso hyötyi siitä, että teki ensimmäisen varikkokäyntinsä joukon ensimmäisenä. Pian Alonson varikkokäynnin jälkeen toinen Renault-kuski Nelson Piquet kolaroi rajusti reuna-aitaan. Piquet ei loukkaantunut rytäkässä, mutta romuttuneen auton siirtämiseksi pois radalta tarvittiin turva-auto. Lähes koko autoletka teki kärjessä ajaneiden Felipe Massan ja Lewis Hamiltonin johdolla ensimmäisen varikkokäyntinsä, kun varikko turva-autotilanteessa avattiin. Alonson ei kuitenkaan tarvinnut varikolla käydä, joten hän nosti sijoitustaan roimasti.
Williams-kuski Rosberg johti kisaa turva-auton poistuttua radalta, mutta hän oli tehnyt varikkokäynnin sääntöjenvastaisesti turva-autotilanteessa sellaisena hetkenä, kun varikko oli suljettuna. Rosberg sai näin 10 sekunnin pysähtymisrangaistuksen. Hän ehti kuitenkin ennen rangaistuksensa kärsimistä kasvattamaan kisan kärjessä hyvän johdon, koska hänen takanaan ajaneet yhden varikkokäynnin taktiikkaa käyttäneet Jarno Trulli ja Giancarlo Fisichella pidättelivät muita. Näin Rosberg putosi rangaistuksensa takia vain Alonson taakse.
Ferrarin Felipe Massa ajoi kisan johdossa, kun kärkiautot tulivat turva-autotilanteessa samanaikaisesti varikolle. Massa lähti kuitenkin varikolta liikkeelle, kun bensaletku oli vielä kiinni Ferrari-autossa. Massa ajoi varikkosuoraa pitkin bensaletku autostaan roikkuen. Massa pysähtyi lopulta varikkosuoran päähän, jonne Ferrarin varikkoväki juoksi irrottamaan letkun autosta. Massa pääsi näin jatkamaan kilpailua, mutta putosi joukon viimeiseksi. Virhe oli ensisijaisesti Ferrari-tallin tekemä, koska Massalle annettiin lähtölupa vaihtamalla varikkovalo vihreäksi, vaikka bensaletku oli kiinni autossa.
Kimi Räikkönen kärsi pahasti tilanteesta. Hän oli aloittanut Massaa ja Hamiltonia vaisummin, mutta alkanut kohta ajaa heitä nopeampia kierrosaikoja. Hän oli lähestymässä Hamiltonia turva-auton tullessa radalle. Varikolle Kimi tuli turva-auton aikana kolmantena, mutta joutui odottamaan varikkovuoroaan Massan kömmähdyksen Ferrarin varikolle aiheuttaman sekasorron takia pitkään. Räikkönen putosi näin sijalle 16. Räikkönen nosti sijoituksensa kilpailun aikana viidenneksi ohitettuaan pari hitaampaa autoa ja nousutaan muista ohi heidän varikkokäyntiensä myötä. Kun turva-auto oli toisen kerran lähtenyt radalta, Kimi oli juuri tehnyt toisen varikkokäyntinsä ja oli viidentenä Glockin takana kilpailun lähestyessä loppuaan. Hän kuitenkin törmäsi radan reuna-aitaan reilut kolme kierrosta ennen maalia. Räikkönen ajoi liian kovaa radan reunakiveyksien yli. Auto hyppäsi niiden päältä hieman ilmaan eikä kääntynyt enää mutkaan. Räikkösen nimiin meni jälleen kerran kilpailun nopein kierros, jonka hän ajoi ennen ensimmäistä varikkokäyntiään.
McLarenin Heikki Kovalaisen otti hyvän startin ja nousi Robert Kubican edelle neljänneksi. Kubica osui kuitenkin avausmutkissa eturenkaallaan Kovalaisen takarenkaaseen, mikä pudotti Kovalaisen seitsemänneksi. Hän putosi runsaasti taaksepäin turva-autotilanteen aikana tapahtuneen varikkovierailun aikana. Maaliin hän ajoi sijalla 10.
Renault-skandaali
Piquet'n törmäys radan reunaan herätti heti kilpailun jälkeen spekulaatioita tahallisesta kolarista ja esimerkiksi paalupaikalta lähtenyt Felipe Massa, joka johti kilpailua ennen kolaria, syytti Briatorea tapauksesta. Seuraavalla kaudella, juuri ennen toista Singaporen GP:tä FIA ilmoitti yllättäen alkavansa tutkia Piquet'n kolaria tahallisena. Tapahtumat huipentuivat, kun Renault ilmoitti 16. syyskuuta 2009, ettei se aio kiistää syytöksiä. Talli tuomittiin FIA:n istunnossa kahden vuoden ehdolliseen kilpailukieltoon. Kuljettajia ei rangaistu, eikä kilpailun tuloksia muutettu.
Sukkot
thumb|Sukkot-maja [[Jerusalemissa asunnon parvekkeella.|alt=]] thumb|Juutalaisia lehtimajassaan sukkotin aikana ([[Bernard Picart, 1724).|alt=]]
Sukkot (, katokset tai majat) eli lehtimajajuhla on juutalainen juhla, jonka vietto alkaa tišri-kuun viidentenätoista päivänä. Länsimaisessa kalenterissa juhla ajoittuu syys-lokakuulle. Sen vietto on säädetty kolmannessa Mooseksen kirjassa (3. Moos. 23:34–44).
Sukkot on šavuotin ja pesahin ohella yksi Toorassa säädetyistä vuotuisista pyhiinvaellusjuhlista, šaloš regalim. Termin alkuperä on heprean sana regel, joka tarkoittaa jalkaa. Kysymyksessä ovat kolme juhlaa, jolloin juutalaisten tuli vaeltaa Jerusalemin temppeliin erityisiä juhlamenoja varten.